Aunuksen väliaikaisen hoitokunnan kokoonpano
K.D. 64/218 V.K. 1919.

N:o 388.

Aunuksen Väliaikaiselle Hallitukselle, kosk. Aunuksen Väliaikaisen Hoitokunnan kokoonpanoa.

Sen jälkeen kun Varatuomari Otto Åkesson on ilmoittanut haluavansa luopua Aunuksen Väliaikaisen Hoitokunnan puheenjohtajan toimesta, ja kun toiselta puolen Suomen Hallitus on Karjalan Komitean tekemän anomuksen johdosta päättänyt myöntää Aunuksen Väliaikaiselle Hallitukselle kolmenmiljoonan (3.000.000) Suomen markan suuruisen lainan, olisi molemminpuolisten luottamuksellisten suhteiden säilymisen vuoksi erittäin suotavaa, että Aunuksen Väliaikainen Hallitus katsoisi sopivaksi nimittää Aunuksen Väliaikaisen Hoitokunnan jäseniksi ne henkilöt, jotka edellämainitun Varatuomari Åkessonin eron jälkeen Karjalan Komitea on allekirjoittaneelle ehdottanut otettaviksi huomioon Aunuksen Väliaikaisen Hoitokunnan uusina jäseninä, nimittäin:

Maisteri Pekka Supinen puheenjohtajana,

Pormestari Paavo Pajula varapuheenjohtajana ja sisäasiain hoitajana,

Kauppias Isak Julin raha-asiain hoitajana,

Kunnallisneuvos Mest. L. Eskola maatalous- ja kulkulaitosasiain hoitajana,

Toimitusjohtaja F. K. Röppänen elintarveasiain hoitajana,

Maisteri Joh. Kujala opetusasiain hoitajana sekä

Liikemies J. A. Seise ja

Eversti Renvald neuvottelevina jäseninä.

Helsingissä, toukok. 26 päivänä 1919.

Suomen Hallituksen puolesta:

Ministeri M. Luopajärvi.

./. Arvi E. Voutilainen.

Lähde
 Kansallisarkistossa oleva valtioneuvoston kanslian puhtaaksikirjoitetut kirjekonseptit 1919, Db:1.

Katso myös
 Suomen hallituksen edustaja Aunuksessa

Karjala
Valtioneuvoston kanslian kirjeet